Pealkiri ise on valitud sobivalt küüniline. Teadaolevalt eksisteerib vene uuemas folklooris mõiste "uusvenelane", kes on kõige halva peegeldus, mis venemaad on tabanud koos kapitalismi tagasitulemisega. Uusvenelane on ilmtingimata ärimees või oligarh, kes on pööratult rikkaks saanud (eeldatavalt ebaausalt ja kuritegelikul teel), kes väliselt on paks ja ebameeldiv, karvane ning robustne. Uusvenelane tolkneb (hängib, tšillib) kallites  kuurortides, kulutab hullult raha, patseerib rannapromenaadil koos blondiinide ja/või libudega. On ülbe, väljakutsuv ning kaelas on kindlasti kuldkett - jäme nagu lehma oma. Peamine aga on ikkagi asjaolu, et tegemist on lolli, ülbe ja rikka ärimehega.